**חוה אלברשטיין ושלומי שבן**

**אלבום הופעה**

**"חוה שרה ושלומי מנגן" – הוא שם המופע והאלבום
שבבסיסו דיאלוג מוזיקלי פורה בין שני אמנים**

מה שהתחיל בספטמבר 2017 בשני ערבים בתאטרון גשר (ויסתיים בינואר 2020) הפך להיות אחד המופעים המצליחים ביותר בישראל בשנתיים וחצי האחרונות עם קרוב ל 100 הופעות ברחבי הארץ וקהל של מאה אלף איש ואישה שצפו במופע.

האלבום הכולל שישה עשר שירים וקטע קריאה אחד - מתעד את הדינמיקה המוזיקלית המיוחדת שהייתה הבסיס למופע: על הבמה, שניים, חוה אלברשטיין, ללא הגיטרה, חמושה בקולה ובשיריה רבי ההבעה ואיתה על הבמה שלומי שבן בנגינה בפסנתר ועיבודים מלאי קשב ועומק.

במופע הזה, שלומי שמגיע בבסיס מהעולם הקלאסי, בחר את עמדת המלווה והוא מוליך את חוה בינות השירים מעומק הרפרטואר שלה ועד לשנים האחרונות, כולל ביצוע מפתיע לשיר "שקיעתה של הזריחה" של רמי פורטיס וביצוע מיוחד לשירו "תרגיל בהתעוררות".

האלבום, כמו המופע, הוא מסע בין שירים מתחילת דרכה של חוה אלברשטיין ועד לשנים האחרונות. ביניהם: "שיר משמר", "תפילת יום הולדת", "סוס עם כתם על המצח", "אדבר אתך", "בגלל הלילה", "את חרותי", "לונדון", "בוא המורה" ו"תרגיל בהתעוררות".

שירה, חוה אלברשטיין, נגינה: עיבודים והפקה מוזיקלית: שלומי שבן

**"מופע שכל תיאור שהוא פחות מ"מושלם", יהיה קטן עליו !"** מעריב / אילן שאול

**"זוג מנצח ! המופע החדש של חוה ושלומי הוא לא פחות מאירוע מכונן !"** ידיעות אחרונות / עינב שיף

**אירוע תרבותי מהמעלה הראשונה, מי שאוהב מוזיקה ישראלית חייב לראות!"**- מאקו/ גלאוחובסקי

**"בזכות לא מעט ביצועי מופת הראו אלברשטיין ושבן מהי איכות אמנותית נצחית"**הארץ / בן שלו

" **רגעים נדירים ומצמררים !"** וואלה / נדב מנוחין

**"שקיעתה של הזריחה" (מילים: רמי פורטיס, לחן: ברי סחרוף ורמי פורטיס) –**

**הוא סינגל ראשון מתוך אלבום ההופעה.**

מופעים אחרונים:
4.1 המשכן לאמנויות הבמה, ת"א – אזלו הכרטיסים, 25.1 אולם כפר בלום – כרטיסים אחרונים

הפצה – אן.אם.סי יונייטד.
לפרטים נוספים: נורית כרמל יח"צ 052-5518181 nurit@nuritcarmel.com